མི་རིགས་དོན་སྟོང་དུ་སྨྲ་བའི་ཁྲོད་ནས།ཆེས་སྐད་གྲགས་ཆེ་བའི་བརྗོད་སྟངས་ནི་འདི་ལྟ་སྟེ།མི་རིགས་ནི་རྟོག་བཟོས་སྤྱི་མཐུན་ཞིག་ཡིན་པ་ལས།མི་ལ་རང་བྱུང་གི་མི་རིགས་རང་བཞིན་ཞིག་ལྡན་མ་ཡིན་ཅེས་འཆད་ཡོད་པ་དེ་རེད།ནང་ཆོས་ཁྲོད་དུའང་རིགས་རུས་སོགས་ཀྱི་ཉེ་རིང་ཆགས་སྡང་ཁུར་བ་དེ་གཏི་མུག་གི་རྐྱེན་ཡིན་ཅེས་གསལ་བོར་བསྟན་ཡོད་པ་རེད།འོན་ཀྱང་ནང་ཆོས་ཀྱི་མཐར་ཐུག་གི་ལྟ་བ་ནི་ཆོས་ཐམས་ཅད་ཀྱི་སྟོང་ཉིད་བརྗོད་པ་དེ་ཡིན་ཙང་།ང་ཚོས་ནུབ་ཕྱོགས་ལུགས་ལྟར་མི་གཞི་དང་ཆབ་སྲིད་ཀྱི་དོན་དག་གླེང་གི་ཡོད་པ་ཡིན་ན།ཡང་ན་ང་ཚོས་མི་དང་མིའི་འཚོ་བ་ནི་མངོན་སུམ་གྱི་དོན་དག་ཞིག་ཡིན་པ་ཁས་བླངས་ནས་དེ་ལ་ཡར་རྒྱས་བརྩོན་གྱིན་ཡོད་ན།ནང་ཆོས་ཀྱི་སྟོང་མི་སྟོང་གི་རིགས་ལམ་ཁྱེར་ནས་མི་རིགས་ཅེས་པ་ཡོད་དང་མ་ཡོད་ཐག་ཆོད་འོས་པ་མིན།།